Traben-Trarbach

Traben-Trarbach on viinikylä Saksassa.

Ymmärrä
Noin 6000 asukkaan kylä on nähnyt ja kokenut paljon vuosien varrella, mutta sen pääelinkeinot ovat nykyään viininkasvatus ja turismi. Kaupungissa on riittävästi nähtävää muutamaksi päiväksi, ostosmahdollisuudet ovat hyvät ja liikkuminen helppoa.

Traben-Trarbach koostuu kahdesta kylästä, Moselin länsirannan Trabenista ja Itärannan Trarbachista.

Autolla
Suositeltava tapa saapua kaupunkiin on vuokrata pikkuauto lentokentältä - täten pääset omaan tahtiin kulkemaan myös ympäri lähiseudun kauniita kyliä. Voit toki tulla myös omalla autollasi, jolloin Traben-Trarbachiin opasteet löydät B50 -tieltä. Kylä sijaitsee noin 20 kilometriä Hahnin lentokentältä. E42 ja E44 kulkevat läheltä, ja tiet ovat yleisesti ottaen erittäin hyvässä kunnossa, vaikka nopeusrajoitukset voivat tuntua hurjilta.

Junalla
Yllätys! Tähän kylään pääsee myös junalla! Trabenin asema on Koblenzista lähtevän junan päätepysäkki, joten et voi nukkua ohitse. Päivittäin tarjolla on yli kymmenen vuoroa päivässä hintaan 13,60 - 17,00 euroa. Matka kestää noin 1 h 15 min.

Lentäen
Hahnin lentokenttä on aivan Traben-Trarbachin vieressä. Lentokentältä pääset Traben-Trarbachiin joko vuokra-autolla tai taksilla. Jotkut hotellit tarjoavat valmista kyytiä Bohrin taksilla/minibussilla, jolloin hinta on yleensä kiinteä 9 euroa per henkilö.

Autolla
Autolla liikkuminen kaupungissa on hankalaa kapeiden ja tukkoisten katujen vuoksi. Jos tulit kaupunkiin autolla, jätä se suosioilla hotellisi läheiselle parkkipaikalle.

Kävellen
Helpoin tapa liikkua Traben-Trarbachissa on jalan. Etäisyydet eivät ole pitkiä. Jos haluat nähdä myös lähiseudun joenvarsikyliä tai kiertää nopeasti Trabenin linnoitusreitin, voit myös vuokrata pyörän Trarbachin sillanpäässä olevasta vuokraamosta hintaan € 8,50 /vrk.

Näe

 * Grevenburgin rauniot sijaitsevat 400 metriä Trarbachin keskustasta - valitettavasti tämä 400 metriä sisältää lähes pystysuoraa nousua. Mäelle pääsee kahta eri polkua pitkin, joista toinen lähtee kiemurrellen sillan vierestä, toinen kulkee loivana viinitarjojen läpi. Valinta on sinun, mutta uurastus palkitaan ylhäällä loistavalla näköalalla, ilmaisella raunioalueella sekä hyvällä ravintolalla.
 * Mitä ranskalaiset tekivät, kun oli tylsää? No tietenkin rakensivat linnoituksia. Ludwig XIV rakennutti huiman linnoituksen vain 2 km kävelyn päähän Trabenista, joka ironisesti oli pystyssä vain muutaman vuoden, kunnes rauhanneuvottelujen seurauksena tuhottiin. Tämän ilmaisen ulkoilmamuseon voit kokea kävellen - ja pääset jopa raunioihin sisään, siis niihin, mitä vielä on jäljellä. Alueella ei ole tarjoilua, mutta näkymät ovat taasen hienot. Valitettavasti alueella on ollut hakkuut lähiaikoina (talvi kun ei tehnyt hyvää puustolle), jonka seurauksena linnoituksen itäinen puoli näyttää hakkuuaukealta.

Tee

 * Trabenin puolella mäen päällä on pienkonelentokenttä, joka tarjoaa turisteille tunnin lentoja ympäristöön omakustannehintaan!
 * Ikää on, mutta sisäinen lapsi ei ole kuollut? Miten olisi puihin rakennettu kiipeilypuisto? Köysirataa, cliffhanger-tunnelmia ja hauskaa muutamaksi tunniksi vaikka polttariseurueelle. Huom! Älä juo liikaa viiniä edellisenä päivänä, sillä köysirakenteet voivat aiheuttaa pahoinvointia. Lapsille löytyy oma alue.
 * Miltä kuulostaa ilmainen viini? Entäpäs ilmainen ja hyvä viini? No, sitten vain kiertueelle: monet valmistajat tarjoavat ilmaisia maistiaisia - toiset kapitalistit niistä tosin veloittavat. Tietenkin hyvän tavan mukaista on ostaa pullo mukaan joenrantaan kulutettavaksi, mutta aluksihan tottakai pitää löytää juuri se oikea!

Osta
Ei kierrellä ja kaarrella: Traben-Trarbachista ostat viiniä. Piste. Tarjolla on toki turistirihkamaa Trabenin puoleisessa sillänpäädyssä sekä mm. Aldin elintarvikevalikoimat, mutta parhaat tuomiset on pakattu lasipulloon.

Syö

 * Trarbachin italialaisravintola tarjoaa perinteisiä italialaisia herkkuja Sardinialta - siis pizzaa. Sijaitsee kävelykadulla.
 * Vanhaan viinikellariin rakennettu ravintola, josta voit tilata myös paikallisia erikoisuuksia. Ystävällinen henkilökunta.

Juo
Kaupunki oli aikoinaan maailman toiseksi suurin viininmyyntikeskus Bordeaux'in jälkeen, joten eiköhän ole itsestään selvää, että täällä juodaan viiniä. Viiniä kasvaa kaikkialla, ja voit maistella eri rypäleiden, valmistajien, vuosikertojen ja palstojen viinejä. Erot ovat yllättävän suuret! Kaupungin oluttarjonta koostuu Karlsbergin Urpilsistä ja Bitburger Pilsistä, mutta myös Franziskanereja saa joka paikassa. Olut maksaa 1,6 euron 0,33 l pilsistä aina 2,5 euron puolen litran vehnäolueseen. Viinien hinnoittelu riippuu, mutta lasin saat yleensä 3 eurolla ravintolassa ja pullon viljelijältä alkaen 4 euroa.

Baarit & pubit

 * Trabenin puolen ehkä nuorekkain baari

Yökerhot

 * Trarbachin ainoa klubi tarjoaa perussaksalaista diskohumppaa

Keskihintaiset

 * Hyvä hotelli hyvällä paikalla. Huoneissa suihku, kassakaappi, tv. Hintaan sisältyy aamiainen sekä kivennäisvesi tullessa. Omistaja puhuu englantia sekä pystyy neuvomaan tekemisen puutteesta kärsiviä. Huom! Omistajalla on mäyräkoira, joten allergikot olkaa valmiita. Ylimmästä kerroksesta aukeaa hieno näkymä Grevenburgin raunioille vanhan kaupungintakon ylitse.

Jatka matkaa
Luontevat seuravat kohteet Traben-Trarbachista ovat Bernkastel-Kues sekä Zell. Pidemmältä löytyy tietenkin Koblenz, Trier, Luxemburg ja kaikkien Häkkis-fanien rakastama Nürnburgring.